हमारे देश के पहले उपराष्ट्रपति और दूसरे राष्ट्रपति भारतरत्न डा. सर्वपल्ली राधाकृष्णन थे। वह एक दार्शनिक और विद्वान शिक्षक भी थे। 1962 में जब उनके मित्रों और विद्यार्थियों ने उनके जन्मदिन को मनाने की इच्छा जताई कि वह उनका जन्मदिन मनाना चाहते हैं तो उन्होंने कहा कि यह ज्यादा अच्छा होगा कि अगर उनके जन्मदिन यानी 5 सितम्बर को शिक्षक दिवस के रूप में मानाया जाए। और तब से यह परंपरा चली आ रही है कि हम 5 सितम्बर को शिक्षक दिवस के रूप में मनाते हैं तथा उन्हें धन्यवाद देते हैं।